Ir-Regolament tal-Kunsill (KEFA, KEE, EURATOM) Nru 3519/85
tat-12 ta' Diċembru 1985
li jemenda Regolament (KEE, Euratom, KEFA) Nru 260/68, li jistabbilixxi l-kondizzjonijiet u l-proċedura għall-applikazzjoni tat-taxxa għall-benefiċċju tal-Komunitajiet Ewropej
IL-KUNSILL TAL-KOMUNITAJIET EWROPEJ,
Wara li kkunsidra t-Trattat li jistabbilixxi Kunsill Wieħed u Kummissjoni Waħda tal-Komunitajiet Ewropej;
Wara li kkunsidra l-Protokoll dwar il-Privileġġi u l-Immunitajiet tal-Komunitajiet Ewropej, u partikolarment l-Artikolu 13 tiegħu,
Wara li kkunsidra l-proposta mill-Kummissjoni,
Wara li kkunsidra l-opinjoni tal-Parlament Ewropew [1],
Billi Regolament tal-Kunsill (KEE, Euratom, KEFA) Nru 260/68 [2], kif l-aħħar emendat bir-Regolament (KEFA, KEE, Euratom) Nru 2151/82 [3], għandu jkun emendat sabiex jittieħed kont ta' dawn ir-Regolamenti li ġejjin:
- Regolament tal-Kunsill (KEFA, KEE, Euratom) Nru 1679/85 tad-19 ta' Ġunju 1985 li jintroduċi miżuri speċjali u temporanji biex ikun itterminat is-servizz ta' ċerti uffiċjali tal-Komunitajiet Ewropej fis-servizzi xjentifiċi u tekniċi [4],
- Regolament tal-Kunsill (KEFA, KEE, Euratom) Nru 2799/85 tas-27 ta' Settembru 1985 li jemenda r-Regolament tal-Persunal għall-Uffiċjali u l-Kondizzjonijiet ta' l-Impjieg applikabbli għall-Aġenti l-Oħra [5],
- Regolament tal-Kunsill (KEFA, KEE, Euratom) Nru 3518/85 tat-12 ta' Diċembru 1985 li jintroduċi miżuri speċjali biex ikun itterminat is-servizz ta' uffiċjali tal-Komunitajiet Ewropej bħala riżultat ta' l-adeżjoni ta' Spanja u l-Portugall [6].
ADOTTA DAN IR-REGOLAMENT:
Artikolu 1
- "dawk intitolati għall-allowance tat-terminazzjoni tas-servizz taħt l- l-Artikolu 3 ta' Regolament (KEFA, KEE, Euratom) Nru 1679/85,
- dawk intitolati għal benefiċċju tal-qagħad taħt l-Artikolu 28a tal-kondizzjonijiet ta' mpjieg ta' aġenti oħra, kif jirriżulta minn l-Artikolu 33 ta' Regolament (KEFA, KEE, Euratom) Nru 2799/85,
- dawk intitolati għall-allowance tat-terminazzjoni tas-servizz taħt l-Artikolu 4 ta' Regolament (KEFA, KEE, Euratom) Nru 351885."
Artikolu 2
Dan ir-Regolament għandu jidħol fis-seħħ fil-jum ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun japplika mid-data li fiha r-Regolamenti rispettivi msemmija fl-Artikolu 1 jidħlu f'effett.
Dan ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-12 ta' Diċembru 1985.